Source: https://sanatateabuzoiana.ro/consiliul-judetean-buzau-se-intruneste-in-sedinta-ordinara-se-prelungeste-activitatea-cabinetului-stomatologic-din-cadrul-sju-buzau/
Timestamp: 2020-06-02 05:53:42+00:00

Document:
Consiliul Județean Buzău se întrunește în ședință ordinară. Se prelungește activitatea Cabinetului Stomatologic din cadrul SJU Buzău - Sănătatea Buzoiană
Ședința va avea loc tot în Sala Mare a instituției, pentru a fi respectate măsurile de distanțare socială, iar pe ordinea de zi sunt 21 de proiecte supuse aprobării.
Săptămâna viitoare va avea loc prima ședință a Consiliului Județean Buzău după ieșirea din starea de urgență. Consilierii au fost convocați pentru joi, 28 mai, cu începere de la ora 9.30. Este vorba de ședința ordinară pe luna mai, care va avea loc tot în Sala Mare a Consiliului Județean, pentru respectarea măsurilor de distanțare socială, care rămân valabile și în perioada stării de alertă.
Consilierii sunt convocați să participe fizic la ședință, însă cei care nu se pot prezenta vor avea posibilitatea să ia parte la lucrări prin intermediul aplicației WhatsApp.
Pe ordinea de zi a ședinței de joi sunt incluse 21 de proiecte de hotărâri cărora li se adaugă un buletin informativ cuprinzând informațiile de interes public furnizate de instituție, pe anul 2020.
Printre cele mai importante proiecte se numără cele referitoare la o a treia rectificare a bugetului propriu al județului, precum și o nouă rectificare a bugetului Spitalului Județean de Urgență. De asemenea, va fi supus la vot și proiectul privind însușirea și validarea contractului de folosință a aparatului de plasmafereză, care a fost donat pentru un an Consiliului Județean și dat în folosință la Centrul de Transfuzii, pentru colectarea de plasmă de la pacienții vindecați de Covid-19.
Dr Andaluzia Moise
Totodată va fi supus aprobării proiectul oportunității prelungirii acordului cu Primăria Municipiului, Colegiul Medicilor Stomatologi și Spitalul Județean Buzău, prin care părțile asigură funcționarea cabinetului stomatologic de urgneță din cadrul SJU Buzău, până la încetarea stării de alertă. De altfel, președintele Consiliului Județean, Petre Emanoil Neagu, consideră că acest cabinet ar trebui să funcționeze în continuare, până la începerea noului an școlar, ținând cont că activitatea medicală este asigurată de medici școlari, care după reluarea cursurilor probabil își vor relua și ei activitatea în școli.
Potrivit proiectului, Spitalul Județean de Urgență Buzău va prelua obligațiile financiare ale Consiliului Județean Buzău de asigurare a materialelor de protecție, în condițiile în care, în baza Legii nr. 95/2006 privind reforma în domeniul sănătății, Consiliul Județean asigură, prin bugetul unității medicale, și cheltuieli materiale.
Votului consilierilor va fi supus și planul de măsuri care va fi pus în practică la nivelul DGASPC, pentru a combate răspândirea infecției cu Covid-19 în perioada stării de alertă, un plan similar fiind conceput și pentru Muzeul Județean, în vederea reluării activității în siguranță.
Lista completă a proiectelor aflate pe ordinea de zi a ședinței de joi este următoarea:
Proiect de hotărâre nr. 78/21.05.2020 privind modificarea și completarea Regulamentului de organizare şi funcţionare al Consiliului Judeţean Buzău – forma actualizată conform Codului administrativ, aprobat prin Hotărârea Consiliului Județean Buzău nr.164/2019.
Proiect de hotărâre nr. 79/21.05.2020 privind aprobarea contului de execuție a exercițiului bugetar al Județului Buzău pe anul 2019.
Proiect de hotărâre nr. 80/21.05.2020 pentru rectificarea a III-a a bugetului propriu al județului Buzău pe anul 2020.
Proiect de hotărâre nr. 81/21.05.2020 pentru rectificarea a II-a a bugetului de venituri și cheltuieli pe anul 2020 al Spitalului Județean de Urgență Buzău.
Proiect de hotărâre nr. 82/21.05.2020 pentru rectificarea a II-a a bugetului de venituri și cheltuieli pe anul 2020 al Muzeului Județean Buzău.
Proiect de hotărâre nr. 83/21.05.2020 pentru rectificarea I a bugetului de venituri și cheltuieli pe anul 2020 al Direcției Generale de Asistență Socială și Protecția Copilului Buzău.
Proiect de hotărâre nr. 84/21.05.2020 privind repartizarea unor sume din bugetul propriu al județului Buzău pe anul 2020 pentru unele unități de cult religios recunoscute în România.
Proiect de hotărâre nr. 85/21.05.2020 privind stabilirea unor măsuri prealabile depunerii a două cereri de finanțare de către Consiliul Județean Buzău în cadrul POIM/819/9/14 Consolidarea capacității de gestiune a crizei sanitare COVID – 19.
Proiect de hotărâre nr. 86/21.05.2020 privind însușirea și validarea Contractului de folosință gratuită dintre Societatea BESMAX PHARMA DISTRIBUTION SRL București și Consiliul Județean Buzău având ca obiect echipament medical de plasmafereză și respectiv a Protocolului de colaborare între Consiliul Județean Buzău și Centrul de transfuzie sanguină Buzău pentru punerea în funcțiune și utilizării echipamentului de plasmafereză.
Proiect de hotărâre nr. 87/21.05.2020 pentru completarea art. 1 din Hotărârea Consiliului Județean nr. 75/2020 pentru însușirea și validarea unor protocoale de colaborare cu autorități și organisme publice în scopul prevenirii și combaterii COVID-19.
Proiect de hotărâre nr. 88/21.05.2020 pentru completarea Hotărârii Consiliului Judeţean Buzău nr. 278/2015 privind atribuirea, în folosinţă gratuită, a unei suprafeţe de teren de 101 mp Fundaţiei „Crucea Alb-Galbenă” – Filiala Buzău.
Proiect de hotărâre nr. 89/21.05.2020 pentru aprobarea prelungirii Acordului de colaborare între Consiliul Județean Buzău, Direcția Generală de Asistență Socială și Protecția Copilului Buzău și Fundația „SERA ROMÂNIA”.
Proiect de hotărâre nr. 90/21.05.2020 privind completarea Hotărârii Consiliului Județean Buzău nr. 105/29.05.2019 pentru aprobarea promovării de către Direcția Generală de Asistență Socială și Protecția Copilului Buzău a proiectului „Servicii sociale pentru un viitor mai bun” – ID de proiect 129087 depus în cadrul apelului de proiecte POCU AP4/PI 9 IV/OS 4.12,4.13 & 4.14.
Proiect de hotărâre nr. 91/21.05.2020 pentru aprobarea Planului de măsuri al Direcției Generale de Asistență Socială și Protecția Copilului Buzău pe perioada stării de alertă instituită, în condițiile legii, pentru prevenirea și combaterea efectelor pandemiei de COVID – 19.
Proiect de hotărâre nr. 92/21.05.2020 pentru aprobarea Planului de măsuri al Muzeului Județean Buzău pe perioada stării de alertă instituită în condițiile legii și pentru reluarea activității în condiții de prevenire și combatere a efectelor pandemiei de COVID-19.
Proiect de hotărâre nr. 93/21.05.2020 privind înființarea Comisiei pentru Acord unic în cadrul structurii Arhitectului șef din cadrul aparatului de specialitate al Consiliului Județean Buzău.
Proiect de hotărâre nr. 94/21.05.2020 privind aprobarea modificării nivelului unor funcții publice de execuție din cadrul aparatului de specialitate al Consiliului Județean Buzău.
Proiect de hotărâre nr. 95/21.05.2020 privind aprobarea modificării nivelului unui post din statul de funcții al Spitalului Județean de Urgență Buzău.
Proiect de hotărâre nr. 96/21.05.2020 privind aprobarea modificării nivelului unui post din statul de funcții al Teatrului „George Ciprian” Buzău.
Proiect de hotărâre nr. 97/21.05.2020 pentru aprobarea unor măsuri privind transportul județean de persoane prin curse regulate.
Proiect de hotărâre nr. 98/21.05.2020 pentru stabilirea unui mandat special reprezentantului Județului Buzău în Adunarea Generală a Acționarilor la Societatea „Compania de Apă” SA Buzău pentru ședința ordinară din data de 28.05.2020.
« Protest spontan la Spitalul Săpoca. Personalul medical și TESA se revoltă împotriva managerului
77 DE CUVINTE: Nerăbdarea lui iunie »

References: hotărâre nr. 78
 hotărâre nr. 79
 hotărâre nr. 80
 hotărâre nr. 81
 hotărâre nr. 82
 hotărâre nr. 83
 hotărâre nr. 84
 hotărâre nr. 85
 hotărâre nr. 86
 hotărâre nr. 87
 hotărâre nr. 88
 hotărâre nr. 89
 hotărâre nr. 90
 hotărâre nr. 91
 hotărâre nr. 92
 hotărâre nr. 93
 hotărâre nr. 94
 hotărâre nr. 95
 hotărâre nr. 96
 hotărâre nr. 97
 hotărâre nr. 98